
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 927 


23 Οκτωβρίου 2002 


ΔΙΑΤΑΓΜΑΤΑ 


Έγκριση πολεοδομικής μελέτης τμήματος της πολεοδο- 
μικής ενότητας του οικισμού Παροικιάτου Δήμου Πά¬ 
ρου (Ν. Κυκλάδων) και τροποποίηση του εγκεκριμένου 
ρυμοτομικού σχεδίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I. Τις διατάξεις των άρθρων 1 (παρ. 4), 6 (παρ. 1,4,5 και 
6) και 7 (παρ. 1, 2 και 4) του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως το άρθρο 6 τροποποιήθηκε με 
την παρ. 2 του άρθρου 8 του Ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτωντου Ταμείου Νομικών» (Α' 4), 
ως ισχύουν. 

II. Τις διατάξεις των άρθρων 1, 2, 3, 9, 11, 29 και 70 του 
Ν. Δ/τος της 17.7.1923 της 17.7.1923 «Περί σχεδίων πό¬ 
λεων κλπ.» (Α' 228), όπως μεταγενέστερα τροποποιήθη¬ 
καν και συμπληρώθηκαν. 

III. Τις διατάξεις των άρθρων 3, 4 (παρ. 1), 6 (παρ. 1), 7, 
8, 9 και 16του Ν. 1577/1985 «Γενικός Οικοδομικός Κανο¬ 
νισμός» (Α'210), όπωςτροποποιήθηκαν, συμπληρώθηκαν 
και αντικαταστάθηκαν από τις διατάξεις 2,3,4,5,6,7 και 13 
του Ν.2831/2000 (ΦΕΚ 140/Α/2000), 8 παρ. 1 του Ν.2052/ 
1992 (ΦΕΚΑ' 94), καθώς και από τις διατάξεις του άρθρου 
34 παρ. 5 του Ν.2971/2001 (Α' 285), με τις οποίες ερμη- 
νεύθηκετοάρθρο3παρ. 1 εδ. ατού Ν.2831/2000. 

Τις διατάξεις της παρ. 1 του άρθρου 8του Ν.2052/1992 
«Μέτρα για την αντιμετώπιση του νέφους και πολεοδομι- 
κές ρυθμίσεις» (Α' 94). 

IV. Τις διατάξεις του Ν.3028/2002 «Για την προστασία 
των Αρχαιοτήτων και εν γένει της Πολιτιστικής Κληρονο¬ 
μιάς» (Α' 153)/ 

V. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρου 27του Ν.2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

VI. Τις διατάξεις του άρθρου 2 (παρ. α) του Π. Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α' 70). 


VII. Την 30951/1262/12.3.1990 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου του οικισμού 
Παροικιάς του Δήμου Πάρου (Ν. Κυκλάδων)» (Δ' 220), 
όπως επαναδημοσιεύθηκε με την 67196/3440/23.5.1992 
απόφαση του Υφυπουργού Περιβάλλοντος, Χωροταξίας 
και Δημοσίων Έργων (Δ' 624). 

VIII. Την 62626/3179/1995 απόφαση της Υφυπουργού 
Περιβάλλοντος, Χωροταξίας και Δημοσίων Έργων «Χα¬ 
ρακτηρισμός ως πυκνοδομημένων τμημάτων της πολεο¬ 
δομικής ενότητας του οικισμού Παροικιάς του Δήμου 
Πάρου (Ν. Κυκλάδων)». 

IX. Την 4065/737/1993 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
του οικισμού Παροικιάς του Δήμου Πάρου (Ν. Κυκλά¬ 
δων)». 

X. Τις 36/1993, 50/1994, 68/1995 και 246/2000, 247/ 
2000,248/2000 γνωμοδοτήσεις του Δημοτικού Συμβουλί¬ 
ου Πάρου. 

XI. Τις 412/1994 και 88/1995 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος του ΥΠΕΧΩΔΕ καθώς και την αριθ. 5/15.2.2000 γνω¬ 
μοδότηση του Συμβουλίου Χωροταξίας, Οικισμού και Πε¬ 
ριβάλλοντος του Υπουργείου Αιγαίου. 

XII. Την με αριθ. 2970/1999 απόφαση του Σ.τ.Ε., η 
οποία ακυρώνει το από 30.8/25.9.1995 Π.Δ. (ΦΕΚ 
743/Δ/1995) «Εγκριση πολεοδομικής μελέτης τμήματος 
της πολεοδομικής ενότητας του οικισμού Παροικιάς Δή¬ 
μου Πάρου». 

XIII. Την με αρ. 2765/24.5.2001 εισήγηση της ΚΑ Εφο¬ 
ρείας Προϊστορικών και Κλασσικών Αρχαιοτήτων Κυκλά¬ 
δων. 

XIV. Την με αριθμ. 2836/29.11.2001 εισήγηση της Α' 
Εφορείας Νεωτέρων Μνημείων. 

XV. Το με αριθμ. 3289/9.1.2002 έγγραφο της Β' Εφορεί¬ 
ας Βυζαντινών Αρχαιοτήτων. 

XVI. Το γεγονός ότι από τις κανονιστικές διατάξεις αυ¬ 
τού του Δ/τος δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α. 

XVII. Τις υπ' αριθμ. 387/95 και 320/2002 γνωμοδοτήσεις 
του Συμβουλίου της Επικράτειας με πρόταση των Υπουρ¬ 
γών Πολιτισμού και Αιγαίου, αποφασίζουμε: 

Άρθρο 1 

Εγκρίνεται: 

Α. Το πολεοδομικό σχέδιο τμήματος της πολεοδομικής 
ενότητας του οικισμού Παροικιάς του Δήμου Πάρου (Ν. 
Κυκλάδων), που είναι οικισμός προϋφιστάμενος του 
έτους 1923, έχει χαρακτηρισθεί ως παραδοσιακός με το 
από 19.10.1978 Π.Δ/γμα (Δ' 594) και που τμήματά του 
έχουν χαρακτηρισθεί ως πυκνοδομημένα με την 62626/ 
3179/1995 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων ως εξής: 

α) των πυκνοδομημένων τμημάτων του οικισμού προ 
του έτους 1923, με τις διατάξεις των άρθρων 1 και 2 του 
Ν. Δ/τοςτης 17.7.1923 και 

β) των λοιπών τμημάτων του, που είναι αραιοδομημένα 
και αδόμητα μετις διατάξειςτου Ν. 1337/1983, με τον κα¬ 
θορισμό στις παραπάνω περιοχές (περ. α και β) οικοδο¬ 
μήσιμων χώρων, οδών, πεζοδρόμων, κοινοχρήστων χώ¬ 
ρων, χώρων στάθμευσης, πλατείας - υπογείου χώρου 
στάθμευσης, πρασίνου, αρχαιολογικών χώρων, χώρων 
εκπαίδευσης, παιδικής χαράς, παιδικού σταθμού, χώρου 
φυτωρίου Υπουργείου Γεωργίας, πνευματικού κέντρου, 
αθλοπαιδιών, πνευματικού - πολιτιστικού κέντρου, ιερού 
ναού - πάρκου, επαγγελματικής σχολής, αθλητικών εγκα¬ 
ταστάσεων, μουσείου και θέσης και διάταξης κτιρίων εκ¬ 
κλησίας. 

Β. Η τροποποίηση του εγκεκριμένου ρυμοτομικού του 
ίδιου Δήμου, με τη μετατόπιση οικοδομικών - ρυμοτομι¬ 
κών γραμμών. 

Γ. Οι ρυθμίσεις των παραγράφων Α και Β φαίνονται στα 
δέκα πέντε (15) σχετικά πρωτότυπα διαγράμματα σε κλί¬ 
μακα 1:1000 που θεωρήθηκαν από τον Γενικό Γραμματέα 
του Υπουργείου Αιγαίου με την 9218/2002 πράξη του και 
που αντίτυπά τους σε φωτοσμίκρυνση δημοσιεύονται μα¬ 
ζί με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ. Α, β του άρ¬ 
θρου 1 του παρόντος διατάγματος και καθορίζονται οι 
όροι και περιορισμοί δόμησης των περιοχών, των οποίων 
το σχέδιο εγκρίνεται με την παρ. Α, α του άρθρου 1 του 
παρόντος. 

Άρθρο 3 

1. Στα οικοδομικά τετράγωνα των παραπάνω περιοχών 
επιτρέπονται οι χρήσεις γενικής κατοικίας, όπως προσ¬ 
διορίζονται από το άρθρο 3 του από 23.12.1987 Π. Δ/τος 
(Δ' 166) με εξαίρεση τις ξενοδοχειακές εγκαταστάσεις 
πλην των περιπτώσεων της παρακάτω παραγράφου 4, τα 
πρατήρια βενζίνης, τα κτίρια στάθμευσης και τα συνερ¬ 
γεία επισκευής αυτοκινήτων και μοτοσυκλετών. 

2. Στα τμήματα των οικοδομικών τετραγώνων, που φαί¬ 
νονται στα σχετικά διαγράμματα με μαύρη διαγράμμιση 
και εμπίπτουν στους τομείς II και III, επιτρέπονται οι χρή¬ 
σεις του Πολεοδομικού Κέντρου, όπως προσδιορίζονται 
με το άρθρο 4 του παραπάνω Π. Δ/τος με εξαίρεση τις ξε¬ 
νοδοχειακές εγκαταστάσεις πλην των περιπτώσεων της 
παρακάτω παρ. 4, και τα κτίρια στάθμευσης. 

3. Απαγορεύεται σε όλους τους τομείς η μετατροπή 
υπαρχόντων κτιρίων με χρήση κατοικίας σε ξενώνες, ξε¬ 
νοδοχεία πλην των περιπτώσεων της παρακάτω παρ. 4, 
επιπλωμένα δωμάτια, τουριστικά και εμπορικά καταστή¬ 


ματα και γραφεία, εστιατόρια, αναψυκτήρια, ΕΑ5Τ 
ΡΟΟϋδ, μουσικά και χορευτικά κέντρα, γραφεία ενοικιά- 
σεως αυτοκινήτων και δικύκλων. 

4. Επιτρέπεται η μετατροπή κτιρίων για την επέκταση 
των αιθουσών κοινής χρήσης των υφισταμένων ξενοδο¬ 
χειακών εγκαταστάσεων σε όμορα οικόπεδα και όχι καθ’ 
υπέρβαση του συντελεστή δόμησης του τομέα, μόνο 
προκειμένου να υπαχθεί η μονάδα σε ανώτερη της αρχι¬ 
κά εγκεκριμένης από τον ΕΟΤ κατηγορίας. 

5. Απαγορεύεται η κατασκευή και λειτουργία νέων χο¬ 
ρευτικών κέντρων (ντισκοτέκ, μπαρ και μπαρ με κάθε εί¬ 
δους μουσική). 

6. Σε όλη την περιοχή της οποίας το πολεοδομικό σχέ¬ 
διο εγκρίνεται, απαγορεύεται η λειτουργία επιχειρήσεων 
ΡΑ3Τ ΡΟΟϋ και οβελιστηρίων. Οι άδειες υπαρχόντων λή¬ 
γουν δύο (2) χρόνια από τη δημοσίευση του παρόντος 
διατάγματος και δεν ανανεώνονται. 

Άρθρο 4 

1. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται το 
πολεοδομικό σχέδιο με την παρ. Ατού άρθρου 1 του πα¬ 
ρόντος, επιβάλλεται προκήπιο πλάτους δύο (2), τριών (3), 
τεσσάρων (4), έξι (6), οκτώ (8), δέκα (10), δώδεκα (12), δε¬ 
καπέντε (15), είκοσι (20) μέτρων και μεταβλητό πλάτους 
από δύο (2) έως έξι (6), από τέσσερα (4) έως έξι (6), από 
τέσσερα (4) έως οκτώ (8), όπως φαίνεται στα διαγράμμα¬ 
τα του άρθρου 1. 

2. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας τροποποιείται το 
σχέδιο, καταργείται το προβλεπόμενο από το εγκεκριμέ¬ 
νο σχέδιο προκήπιο και επιβάλλεται νέο πλάτος τεσσά¬ 
ρων (4) και έξι (6) μέτρων, όπως φαίνεται στα ίδια ως άνω 
διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης καθορίζονται κατά 
τομείς I, II και III, όπως φαίνεται στα σχετικά διαγράμματα 
ως εξής: 

Α. Τομέας I (πυκνοδομημένο - συνεκτικό τμήμα του οικι¬ 
σμού προτού 1923) 

1. Ελάχιστο πρόσωπο: δέκα (10,00) μέτρα 

Ελάχιστο εμβαδόν: τριακόσια (300) τ. μέτρα. 

2. Κατά παρέκκλιση, θεωρούνται άρτια και οικοδομήσιμα: 

α. Τα οικόπεδα, τα οποία στις 13.11.1978, ημέρα δημο¬ 
σίευσης του από 19.10.1978 Π. 

Δ/τος (Δ' 594) είχαν: 

• Ελάχιστο πρόσωπο: οκτώ (8,00) μέτρα 

• Ελάχιστο εμβαδόν: εκατόν πενήντα (150,00) τ. μέτρα 

β. Τα οικόπεδα, τα οποία στις 2.7.1968, ημέρα δημοσί¬ 
ευσης του από 15.6.1968 

Π. Δ/τος (Δ' 111) είχαν: 

• Ελάχιστο πρόσωπο: έξι (6,00) μέτρα 

• Ελάχιστο εμβαδόν : εκατόν (100,00) τ. μέτρα. 

3. Το μέγιστο ποσοστό κάλυψης και ο συντελεστής δό¬ 
μησης των οικοπέδων ορίζονται ως εξής: 

α. Για οικόπεδα μέχρι 300 τ.μ. μέγιστο ποσοστό κάλυ¬ 
ψης εβδομήντα τοις εκατό (70%) της επιφάνειας τους και 
συντελεστής δόμησης οκτώ δέκατα (0,8). 

Στα οικόπεδα αυτά μπορεί η καλυπτόμενη επιφάνεια να 
μην είναι μικρότερη των 80,00 τ.μ. και η συνολική να μην 
είναι μικρότερη των 100,00 τ.μ. 

β. Για οικόπεδα μεγαλύτερα των 300 τ.μ. συντελεστής 
δόμησης επτά δέκατα (0,7) και ποσοστό κάλυψης εβδο¬ 
μήντα τοις εκατό (70%) της επιφάνειας τους. 

Για τα οικόπεδα αυτά η ελάχιστη συνολική επιφάνεια 
των ορόφων επιτρέπεται να είναι διακόσια σαράντα 
(240,00) τ.μ. 

4. Μέγιστος αριθμός ορόφωντων κτιρίων: δύο (2) με μέ¬ 
γιστο επιτρεπόμενο ύψος επτά και μισό (7,50) μέτρα συ¬ 
μπεριλαμβανομένου και του στηθαίου. 

5. Το ανεγερθησόμενο κτίριο πρέπει να εφάπτεται ή να 
απέχει δύο και μισό (2,50) μέτρα τουλάχιστον από τα πλά¬ 
για ή οπίσθια όρια του οικοπέδου. 

6. Για την εγκατάσταση νέας λειτουργίας ή συνέχιση 
της υπάρχουσας με νέο ιδιοκτήτη και εφόσον δεν απαγο¬ 
ρεύεται από τις διατάξεις του παρόντος Δ/τος εκτός της 
κατοικίας, απαιτείται έγκριση από την Ε.Π.Α.Ε. και το Δή¬ 
μο, είτε είναι απαραίτητη η έκδοση οικοδομικής άδειας 
και άδειας λειτουργίας για την εγκατάσταση αυτή είτε 
όχι. Τα ανωτέρω δεν ισχύουν για κτίρια με χρήση κατοι¬ 
κίας. 

Β. Τομέας II 

1. Ελάχιστο πρόσωπο: δέκα τέσσερα (14,00) μέτρα 

Ελάχιστο εμβαδόν: πεντακόσια (500) τ. μέτρα. 

2. Κατά παρέκκλιση, θεωρούνται άρτια και οικοδομήσι¬ 
μα: 

α. Τα οικόπεδα, τα οποία στις 2.6.1989, ημέρα δημοσί¬ 
ευσης του από 11.5.1989 Π. Δ/τος (Δ' 345) είχαν: 

• Ελάχιστο πρόσωπο: δώδεκα (12,00) μέτρα 

• Ελάχιστο εμβαδόν: τριακόσια (300,00) τ. μέτρα 

β. Τα οικόπεδα, τα οποία στις 2.7.1968, ημέρα δημοσί¬ 
ευσης του από 15.6.1968 Π. Δ/τος (Δ' 111) είχαν: 

• Ελάχιστο πρόσωπο: έξι (6,00) μέτρα 

• Ελάχιστο εμβαδόν : εκατόν (100,00) τ. μέτρα. 

3. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

4. Συντελεστής δόμησης: πέντε δέκατα (0,5). 

5. Μέγιστος επιτρεπόμενος αριθμός ορόφων των κτι¬ 
ρίων: δύο (2) με μέγιστο επιτρεπόμενο ύψος αυτών επτά 
και μισό (7,50) μέτρα, συμπεριλαμβανομένου και του στη¬ 
θαίου. 

Γ. Τομέας III 

1. Ελάχιστο πρόσωπο: δέκα οκτώ (18,00) μέτρα 

Ελάχιστο εμβαδόν: οκτακόσια (800) τ. μέτρα. 

2. Μέγιστο ποσοστό κάλυψης των οικοπέδων: τριάντα 
τοις εκατό (30%) της επιφάνειας τους. 

3. Συντελεστής δόμησης: τέσσερα δέκατα (0,4). 

4. α. Μέγιστος επιτρεπόμενος αριθμός ορόφων: δύο (2) 
με μέγιστο επιτρεπόμενο ύψος αυτών επτά και μισό (7,50) 
μέτρα, συμπεριλαμβανομένου και του στηθαίου 

β. Η επιφάνεια του δεύτερου ορόφου του κτιρίου δεν 
μπορεί να υπερβαίνει το 30% του πραγματοποιούμενου 
συντελεστή δόμησης. Το ύψος του μονόροφου τμήματος 
του κτιρίου δεν επιτρέπεται να υπερβαίνει τα τέσσερα 
(4,00) μέτρα. 

5. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά χαρακτηριστι¬ 
κά προσαρμόζονται στα παραδοσιακά πρότυπα. 

6. Η σύνθεση του κτιριακού όγκου, που προκύπτει από 
την εκμετάλλευση του γηπέδου, διέπεται από τους παρα¬ 
κάτω όρους: 

α. Επιβάλλεται η διάσπαση ενιαίου κτιριακού όγκου έτσι 
ώστε να δημιουργούνται επιμέρους κτιριακοί όγκοι - πτέ¬ 
ρυγες, η διάκριση των οποίων επιτυγχάνεται ογκοπλαστι¬ 


κά με τη δημιουργία υψομετρικής διαφοράς της άνω 
στάθμης των δωμάτων καθώς και τη μετάθεσή τους σε 
κάτοψη κατά την μίαή άλλη κύρια κατεύθυνση. Οι κατ’ αυ¬ 
τόν τον τρόπο διαμορφούμενοι όγκοι μπορούν να βρί¬ 
σκονται είτε σε επαφή μεταξύ τους είτε να συνδέονται με 
ημιυπαίθριους χώρους ή αυλές, δημιουργώντας όμως 
απαραίτητα ενιαίο αρχιτεκτονικό σύνολο με ενότητα και 
συνοχή, σύμφωνα με τα παραδοσιακά πρότυπα των κα¬ 
τοικιών μη επιτρεπομένης κατ’ αυτό τον τρόπο της δημι¬ 
ουργίας ίσου όγκου ανεξαρτήτων και διάσπαρτων κτι¬ 
ρίων στο γήπεδο. 

β. Επιτρέπεται η δημιουργία στο ίδιο γήπεδο δύο ή πε¬ 
ρισσότερων διακεκριμένων διακεκριμένων αρχιτεκτονι¬ 
κών συνόλων, που σχεδιάζονται κατά τα προηγούμενα ή 
ο συνδυασμός αρχιτεκτονικών συνόλων και μεμονωμέ¬ 
νων κτιρίων, τοποθετούνται δε κατά τέτοιο τρόπο στο γή¬ 
πεδο ώστε να διαφυλάσσεται το φυσικό περιβάλλον. 

γ. Ο μέγιστος επιτρεπόμενος όγκος των επιμέρους κτι- 
ριακών όγκων με ενιαία στάθμη δώματος ενός αρχιτεκτο¬ 
νικού συνόλου ή μεμονωμένου κτιρίου δεν μπορεί να 
υπερβαίνει τα 400 μ3 πάνω από τη στάθμη του φυσικού 
εδάφους στην περίπτωση μονόροφου κτιρίου ή μονόρο- 
φης πτέρυγας αρχιτεκτονικού συνόλου ή τα 700 μ3 στην 
περίπτωση διώροφου κτιρίου ή πτέρυγας. 

Δ. Και στους τρεις τομείς ισχύουν τα παρακάτω: 

1. Επιπλέον των προϋποθέσεων των παρ. 1 και 2 των 
ενοτήτων Α και Β και της παρ. 1 της ενότητας Γ, απαιτεί¬ 
ται όπως στο οικοδομήσιμο τμήμα των οικοπέδων εγγρά- 
φεται κάτοψη κτιρίου με: 

• ελάχιστη επιφάνεια: πενήντα (50,00) τ.μ. και 

• ελάχιστη πλευρά: πέντε (5,00) μέτρα. 

2. Σε περίπτωση κατασκευής στεγασμένου - κλειστού 
χώρου στάθμευσης (γκαράζ), η επιφάνειά του, η οποία 
δεν προσμετράται στο συντελεστή δόμησης, δεν μπορεί 
να είναι μεγαλύτερη των είκοσι πέντε (25,00) τ.μ. ανά άρ¬ 
τιο οικόπεδο και το μέγιστο επιτροπόμενο ύψος του τα 
δύο μέτρα και είκοσι εκατοστά του μέτρου (2,20 μ.) 

Άρθρο 6 

Και στους τρεις τομείς I, II και III καθορίζονται οι παρα¬ 
κάτω όροι και περιορισμοί δόμησης: 

1. Το μέγιστο επιτρεπόμενο ύψος των κτιρίων, μετρού- 
μενο στο περίγραμμα του κτιρίου, υπολογίζεται από τη 
φυσική στάθμη του εδάφους, όπως αυτή ορίζεται από το 
εγκεκριμένο τοπογραφικό υπόβαθρο. Σε καμμιά περί¬ 
πτωση δεν επιτρέπεται να προκύψει λόγω κλίσεως του 
εδάφους δεύτερος ή τρίτος όροφος, αντίστοιχα, λόγω 
χρήσεως του υπογείου. Δεν κατασκευάζονται νέα υπό¬ 
γεια στον τομέα I. Το ύψος των κτιρίων, που ανεγείρονται 
στα οικόπεδα που είναι όμορα με εκκλησίες, δεν επιτρέ¬ 
πεται να ξεπεράσει τα τρία μέτρα και πενήντα εκατοστά 
του μέτρου (3,50) συμπεριλαμβανομένου και του στηθαί¬ 
ου. 

2. Η τοποθέτηση του κτιρίου μέσα στο οικόπεδο γίνεται 
μετά παρακάτω κριτήρια: 

α. Να μη βλάπτεται ο πολεοδομικός ιστός του οικισμού 

β. Να προστατεύονται βασικά σημεία θέας των κοινο¬ 
χρήστων χώρων 

γ. Να προστατεύεται κατά το δυνατόν η θέα των όμο¬ 
ρων οικοπέδων 

δ. Να μη δημιουργούνται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

3. Στους τομείς I και II επιβάλλεται η διάσπαση των 

όγκων των κτιρίων σε μικρότερους, όταν προκύπτει κτι- 
ριακός όγκος μεγαλύτερος των πεντακοσίων πενήντα κυ¬ 
βικών μέτρων (550,00 μ3) στην περίπτωση μονώροφου 
κτιρίου ή επτακοσίων πενήντα κυβικών μέτρων (750,00 
μ3) σε περίπτωση διώροφου κτιρίου. 

Η συνολική επιτρεπόμενη εκμετάλλευση του οικοπέδου 
και στους τρεις τομείς δεν μπορεί να υπερβαίνει τα 2.000 
μ3 για χώρους κυρίας χρήσεως και 350 μ3 για υπόγειους 
χώρους με εξαίρεση των προβλεπομένων γκαράζ κάτω 
από δημόσιους χώρους. 

4. Η οροφή του υπογείου δεν επιτρέπεται σε κανένα ση¬ 
μείο του κτιρίου να βρίσκεται σε ύψος μεγαλύτερο των 
0,80 μ. από τη στάθμη του γύρω φυσικού εδάφους. 

Απαγορεύεται η πρόσβαση προς το υπόγειο από τον 
εξωτερικό χώρο του κτιρίου με εξαίρεση τους χώρους, 
που καθορίζονται ειδικότερα για χρήση υπογείων χώρων 
στάθμευσης. 

5. Το μέγιστο ενιαίο μήκος πρόσοψης νέου κτιρίου δεν 
μπορεί να υπερβαίνει τα δέκα μέτρα (10,00 μ.). Σε περί¬ 
πτωση μεγαλύτερης πρόσοψης είτε του αυτοτελούς κι¬ 
τριού είτε σε συνέχεια άλλου κτιρίου όμορου οικοπέδου, 
αυτή διαμορφώνεται κλιμακωτά με μετατόπιση του όγκου 
κατά ένα μέτρο (1,00 μ.) τουλάχιστον. 

6. Για τη διαμόρφωση ακάλυπτων χώρων των οικοπέ¬ 
δων, επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους, επιτρέπεται η δια¬ 
μόρφωση του οικοπέδου με αναλημματικούς τοίχους ή 
πρανή μεγίστου ύψους ενός και μισού μέτρου (1,50 μ.), 
μετά από έγκριση της Ε.Π.Α.Ε. 

Η διαμόρφωση των ακάλυπτων χώρων, με τις αρχικές 
στάθμες όπως προκύπτουν από τα επίσημα τοπογραφικά 
της Πολεοδομικής μελέτης και τις τελικές στάθμες, υπο¬ 
βάλλεται σε χωριστό σχέδιο κατά την έκδοση της άδειας. 

7. Απαγορεύονται: 

α. Η κατασκευή κτιρίων επί υποστηλωμάτων (ΡίΙοΙίε) 

β. Η τοποθέτηση λυομένων οικίσκων 

γ. Η ολοκλήρωση των οικοδομικών εργασιών στον όρο¬ 
φο πριν την ολοκλήρωση των εξωτερικών επιχρισμάτων 
και την τοποθέτηση των κουφωμάτων στο ισόγειο. 

8. Απαγορεύεται η κατεδάφιση ή γενικά αλλοίωση προ¬ 
εξοχών, διαπλατύνσεων και αρχιτεκτονικών στοιχείων 
όπως εξωτερικές συμπαγείς σκάλες, παράλληλες (κατά 
μήκος του κτιρίου) παραδοσιακές στοές, που βρίσκονται 
εντός κοινοχρήστων χώρων και εγκάρσιες σε χρήση κοι¬ 
νού γούρνες, συμπαγή καθίσματα κατά μήκος των προ¬ 
σόψεων, συμπαγείς διακοσμήσεις, τοίχοι που διαχωρί¬ 
ζουν ή διαμορφώνουν χώρους, κατασκευές υψομετρικών 
διαμορφώσεων, καθώς επίσης η κοπή δένδρων και η κα¬ 
ταστροφή κάθε είδους φύτευσης που υπάρχει εντός των 
κοινοχρήστων χώρων. 

Κατ’ εξαίρεση, σε περίπτωση κατά την οποία για την 
ανέγερση οικοδομής επιβάλλεται η κοπή δένδρων καρ¬ 
ποφόρων ή μη, όπως και η κατάργηση κήπων, απαιτείται 
η έγκριση της Ε.Π.Α.Ε. 

9. Απαγορεύεται η χορήγηση άδειας κατεδάφισης σε 
κτίσματα άνω των 80 ετών, εκτός αν χαρακτηρισθούν από 
την αρμόδια Υπηρεσία ως μη αξιόλογα. 

10. Οι αναλογίες των διαστάσεων των ανοιγμάτων επι¬ 
βάλλεται να είναι: 

α. Για τα παράθυρα 1:1,5 έως 2,00 με μέγιστη οριζόντια 
διάσταση ένα μέτρο (1,00 μ.) 

β. Για τους φεγγίτες στους βοηθητικούς χώρους 1:1 


έως 1:2 με μέγιστη οριζόντια διάσταση εξήντα εκατοστά 
του μέτρου (0,60 μ.) 

γ. Γιατις πόρτες μονόφυλλες ή δίφυλλες 1:2,5 με μέγι¬ 
στη οριζόντια διάσταση ένα μέτρο (1,00 μ.) και μόνο για 
την κύρια είσοδο ένα μέτρο και είκοσι εκατοστά του μέ¬ 
τρου (1,20 μ.) 

δ. Γ ια τις προθήκες καταστημάτων οι αναλογίες ανοιγ¬ 
μάτων είναι 1:1,5 έως 1:2 και η μέγιστη οριζόντια διάστα¬ 
ση ένα μέτρο και είκοσι εκατοστά του μέτρου (1,20 μ.) 

Ανάμεσα σε δύο πόρτες ή παράθυρα πρέπει να υπάρ¬ 
χει λαμπάς τουλάχιστον εξήντα εκατοστά του μέτρου 
(0,60 μ.). 

11. Το άθροισμα των επιφανειών των ανοιγμάτων δεν 
πρέπει να υπερβαίνει τα είκοσι πέντε τοις εκατό (25%) της 
αντίστοιχης όψης που βρίσκονται. 

12. Επιτρέπεται η κατασκευή ανοικτών εξωστών σε 
πρόβολο μεγίστου πλάτους ενός μέτρου (1,00 μ.) και συ¬ 
νολικού μήκους όχι μεγαλύτερου του 1/3 του μήκους της 
όψεως του κτιρίου και πάντως όχι μεγαλύτερο των δύο 
μέτρων και πενήντα εκατοστών του μέτρου (2,50 μ.) Απα¬ 
γορεύονται οι γωνιακοί εξώστες σε πρόβολο. 

13. Απαγορεύεται η δημιουργία τόξων, βολτών, διακο- 
σμητικών αψίδων εκτός του σώματος του κτιρίου, με εξαί¬ 
ρεση την περίπτωση που διαμορφώνουν είσοδο. Τα τόξα 
έχουν υποχρεωτικά πλάτος σαράντα εκατοστά του μέ¬ 
τρου (0,40 μ.) Απαγορεύεται η δημιουργία γύψινων δια- 
κοσμήσεων και άλλων παρεμφερών. 

Επιτρέπονται οι σοβατιστές ή μαρμάρινες φάσεις κου¬ 
φωμάτων πλάτους τουλάχιστον δέκα εκατοστών του μέ¬ 
τρου (0,10 μ.). 

14. Ο μόνος επιτρεπτός τρόπος στέγασης είναι το επί¬ 
πεδο δώμα, ο φέρων θόλος και το τύμπανο. Το δώμα έχει 
υποχρεωτικά στηθαίο συμπαγές ύψους από είκοσι εκα¬ 
τοστά του μέτρου έως ογδόντα εκατοστά του μέτρου 
(0,20 - 0,80 μ.) με ίση ή κυρτή απόληξη. 

Απαγορεύονται οι διακοσμήσεις επί του στηθαίου (υπε¬ 
ρυψώσεις και εγκοπές ψευδολάίκής μορφής). 

15. Επιτρέπεται η δημιουργία μη μόνιμων ξύλινων ή σι¬ 
δηρών (απαγορευομένων των κατασκευών από σωλήνα) 
σκιαδίων αντιανεμιών και τεντών εφαπτομένων ή μη της 
οικοδομής με επικάλυψη καλάμι ή ύφασμα υπό τον όρο 
ότι είναι οριζόντιες. 

Απαγορεύονταιτα καμπύλα προστεγάσματα καιη χρήση 
πλαστικού, αλουμινίου, ετερνίτη ή παρεμφερούς υλικού. 

16. Οι τέντες είναι λευκές περιορισμένων διαστάσεων 
και για την τοποθέτησή τους απαιτείται οικοδομική άδεια, 
εκδιδομένη μετά από έγκριση της ΕΠΑΕ, ως προς το μέ¬ 
γεθος, μορφή, διαστάσεις και τρόπο στήριξης. 

Εάν οι παραπάνω κατασκευές βρίσκονται εντός κοινο¬ 
χρήστων χώρων απαιτείται η προηγούμενη έγκριση από 
την Τεχνική Υπηρεσία του Δήμου. 

17. Γ ιατις υπάρχουσες μη μόνιμες κατασκευές, που δεν 
πληρούν τους παραπάνω όρους, απαιτείται, όπως εντός 
έτους από τη δημοσίευση του παρόντος διατάγματος 
προσαρμοσθούν στις διατάξεις του παρόντος δ/τος, άλ¬ 
λως θεωρούνται αυθαίρετες. 

18. Οι εξωτερικοί τοίχοι είναι είτε από εμφανή λιθοδομή 
ή σε όλη τους την επιφάνεια επιχρισμένοι με κονίαμα τρι- 
πτό, αποκλεισμένης κάθε άλλης επιφάνειας (ξύλο, πλα¬ 
στικό, αλουμίνιο, σίδερο, ετερνίτης, σαγρέ και ρελιέφ κά¬ 
θε είδους, πεταχτό κλπ). Το χρωμάτισμα γίνεται αποκλει¬ 
στικά με υδρόχρωμα ή πλαστικό αποκλεισμένου κάθε 
άλλου υλικού σε χρώμα λευκό. 

Κατ’ εξαίρεση επιτρέπεται άλλο χρώμα πλην του λευ¬ 
κού μετά από άδεια της ΕΠΑΕ βάσει σχεδίων, χρωματι¬ 
σμών, δειγμάτων και πλήρους αιτιολογημένης έκθεσης. 

19. Κατώφλια, ποδιές, λαμπάδες, υπέρθυρα, σκαλοπά¬ 
τια κατασκευάζονται υποχρεωτικά από σοβά, πέτρα, μάρ¬ 
μαρο ή πλάκες ή ορατό μπετόν επεξεργασμένο κατάλλη¬ 
λα βαμμένο άσπρο. 

Τα στηθαία σε σκάλες και μπαλκόνια είναι συμπαγή ή 
από ξύλο ή σίδερο απλής κατασκευής. 

20. Τα κουφώματα πρέπει να είναι ξύλινα, μονόχρωμα 
σύμφωνα με τα παραδοσιακά πρότυπα. 

Απαγορεύεται να μείνουν στο φυσικό τους χρώμα με 
βαφή λαδιού ή παρεμφερούς υλικού. 

Επιτρέπονται τα μονόφυλλα κουφώματα μόνον εφόσον 
διαιρούνται με καϊτια. Ο παραπάνω περιορισμός δεν 
ισχύει για τους φεγγίτες. 

Απαγορεύονται οι διακοσμητικοί (φερ-φορζέ) μεντεσέ- 
δες. Οι ορατοί μεντεσέδες είναι ευθύγραμμοι χωρίς δια¬ 
κοσμήσεις. 

Τα παντζούρια πρέπει να είναι ταμπλαδωτά, καρφωτά 
ήπερσιδωτά απαγορευμένωντωνγαλλικώνή γερμανικών 
παντζουριών. 

21. Απαγορεύεται η τοποθέτηση κάθε είδους φωτεινών 
επιγραφών ζωγραφικών διακοσμήσεων και διαφημίσεων 
σε οποιαδήποτε θέση του κτιρίου, επιτοίχιες, αυτοφερό- 
μενες καθώς και σε ικριώματα μέσα στο χώρο των οικο¬ 
πέδων ή μπροστά από αυτά εντός των ακαλύπτων ή κοι¬ 
νοχρήστων χώρων σε όλη την έκταση του οικισμού. 

Επιτρέπονται οι επιγραφές περιορισμένων διαστάσεων 
που πληροφορούν για την χρήση του κτιρίου ή δίνουν συ¬ 
γκεκριμένες πληροφορίες (αναχωρήσεις πλοίων, κλπ.) οι 
οποίες τοποθετούνται σε θέση που δεν αλλοιώνουν ή κα¬ 
λύπτουν την μορφή του κτιρίου, μετά από έγκριση της 
ΕΠΑΕ και της Τεχνικής Υπηρεσίας του Δήμου. 

Η επιφάνεια των παραπάνω επιγραφών δεν μπορεί να 
υπερβαίνει τα πενήντα εκατοστά του μέτρου (0,50 μ.) με 
μέγιστη διάσταση 1,20 επί 0,40. 

Για την έγκρισή τους απαιτείται: 

α. Φωτογραφία του κτιρίου και των γειτονικών του 

β. Σχέδια της όψης που θα τοποθετηθεί, τομές και γρα¬ 
φική παράσταση της επιγραφής 

γ. Τεχνική περιγραφή όπου θα αναφέρονταιτα υλικά, ο 
τρόπος κατασκευής και στήριξης 

Γ ια όσες επιγραφές δεν έχει εφαρμοσθεί το άρθρο 20 
παρ. 2 του ΓΟΚ, όπως τροποποιήθηκε με το άρθρο 17 του 
Ν. 2831/2000 Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις απαιτείται όπως εντός τριών μη¬ 
νών από της δημοσιεύσεως του παρόντος δ/τος εκδοθεί 
η σχετική άδεια, άλλως θεωρούνται αυθαίρετες. 

22. Απαγορεύονται οι εξωτερικές προθήκες ανοικτές ή 
κλειστές που προεξέχουν άνω των οκτώ εκατοστών του 
μέτρου (0,08 μ.) σε κοινόχρηστο χώρο. Απαγορεύεται η 
κατάληψη κοινόχρηστου χώρου δια κινητών ή σταθερών 
εκθετηρίων εμπορευμάτων. 

23. Απαγορεύονται κάθε είδους μόνιμα καθίσματα και 
τραπέζια (σιδερένια, ξύλινα, πλαστικά, ετερνίτη κλπ.) σε 
κοινόχρηστους χώρους και σε πρασιές ή αυλές καταστη¬ 
μάτων. 

Γ ια τα ήδη υπάρχοντα δίνεται προθεσμία έξι μηνών από 
την δημοσίευση του παρόντος για την αντικατάστασή 
τους με κινητά. 

24. Απαγορεύεται η τοποθέτηση γλαστρών ή διακοσμη- 


τικών ή λειτουργικών σταθερών ή κινητών διαχωριστικών 
(αντιανέμια κλπ.) από γύψο, πλαστικό, σίδερο, ξύλο, ετερ¬ 
νίτη στους κοινόχρηστους χώρους. 

Γ ια τα ήδη υπάρχοντα δίνεται προθεσμία έξι μηνών από 
τη δημοσίευση του παρόντος για την αντικατάσταση ή κα¬ 
τάργησή τους. 

25. Επιτρέπονται τα παρακάτω λειτουργικά και μορφο- 
λογικά στοιχεία: 

α. Δεξαμενές νερού με μέγιστο ύψος ογδόντα εκατοστά 
του μέτρου (0,80 μ.) από την φυσική στάθμη του εδάφους 
οι οποίες δεν προσμετρώνται στο συντελεστή δόμησης. 

β. Ανοιχτές κλίμακες 

γ. Τοίχοι αντιστήριξης 

δ. Καμινάδες και ανοιχτοί φούρνοι. Δεν κατασκευάζο¬ 
νται ανοιχτοί φούρνοι στα κτίσματατου τομέα I. 

26. Οι περιφράξεις των οικοπέδων κατασκευάζονται 
αποκλειστικά από λιθοδομή ή αγρολιθοδομή σύμφωνα με 
τα παραδοσιακά πρότυπα ύψους μέχρι δύο μέτρα και εί¬ 
κοσι εκατοστά του μέτρου (2, 20 μ.). 

Στις αυλόθυρες απαγορεύονται οι διακοσμητικές επια- 
λύψεις με βόλτα, τόξα, αψίδες ή άλλη διακοσμητική μη 
παραδοσιακή επικάλυψη. 

Γιατα υλικά κατασκευής, το ύψος και τη μορφή των αυ¬ 
λοθύρων λαμβάνονται υπόψη τα παραδοσιακά πρότυπα. 

27. Απαγορεύεται η αντικατάσταση και επισκευή υπαρ¬ 
χόντων πέτρινων λιθόστρωτων ή πλακόστρωτων δρόμων 
πεζοδρομίων και διαπλατύνσεων οιουδήποτε πλάτους με 
οποιοδήποτε άλλο υλικό εκτός από το ήδη υπάρχον. 

28. Απαγορεύεται η χρησιμοποίηση μοκετών, πλαστι¬ 
κών ή άλλων παρεμφερών υλικών για την επίστρωση των 
κοινοχρήστων χώρων του οικισμού. 

29. Επιτρέπεται η αναστήλωση ερειπωμένων κτισμάτων 
έστω και αν οι απαιτούμενες να εκτελεσθούν εργασίες 
αντίκεινται στις διατάξεις του παρόντος διατάγματος. 

Η αναστήλωση επιτρέπεται μόνον κατόπιν τεκμηριωμέ¬ 
νης έρευνας (φωτογραφίες με βεβαίωση χρονολογίας 
θεωρημένες από το Δήμο, σχέδια, σαφή ίχνη, βιβλιογρα¬ 
φικές μαρτυρίες προφορικές ένορκες μαρτυρίες) η οποία 
αποδεικνύει την ακριβή αρχική μορφή του κτίσματος. 

Επίσης επιτρέπεται η επισκευή και αποκατάσταση πα¬ 
λαιών κτιρίων αντιπροσωπευτικών της παραδοσιακής 
λαϊκής ή νεοκλασσικής αρχιτεκτονικής ύστερα από αιτιο¬ 
λογημένη κρίση της ΕΠΑΕ ή μόνον του ΥΠ.ΠΟ, εφόσον 
πρόκειται για κτίσμα χαρακτηρισμένο από το ΥΠ.ΠΟ ως 
μνημείο, έστω και αν οι απαιτούμενες να εκτελεσθούν ερ¬ 
γασίες αντίκεινται στις διατάξεις του παρόντος. 

Η παραπάνω επέμβαση γίνεται μόνο αν υπάρχουν αρ¬ 
κετά αποδεικτικά στοιχεία (όπως αναφέρονται στην 
προηγούμενη παράγραφο) για την αρχική μορφή του κτί¬ 
σματος, το οποίο κρίνεται απάτην ΕΠΑΕ ή το ΥΠ.ΠΟ ανα- 
λόγως. 

30. Κάθε έργο υποδομής, που εκτελείται από Οργανι¬ 
σμό κοινής ωφελείας όπως ΔΕΗ, ΟΤΕ, Τοπική Αυτοδιοί¬ 
κηση κλπ., και γενικά κάθε έργο που αφορά στη διαμόρ¬ 
φωση, τροποποίηση και ανάπλαση κοινοχρήστων χώρων, 
προσαρμόζεται στα παραδοσιακά πρότυπα και εκτελείται 
κατόπιν έγκρισης της σχετικής μελέτης από τον Δήμο και 
την ΕΠΑΕ. 

Ειδικότερα η τοποθέτηση μετρητού ηλεκτρικού ρεύμα¬ 
τος και κάθε άλλο στοιχείο παροχής των οργανισμών κοι¬ 
νής ωφελείας, τοποθετείται σε μη εμφανή επιφάνεια. 

31. Οι Οργανισμοί Κοινής Ωφελείας υποχρεούνται να 
αναλάβουν με δικές τους δαπάνες την εγκατάσταση ή και 

την βελτίωση των εγκαταστάσεών τους και την αποκατά¬ 
σταση της αρχικής μορφής των οδών και γενικά των κοι¬ 
νοχρήστων χώρων. 

Επιβάλλεται η εγκατάσταση μίας κεντρικής κεραίας τη- 
λεοράσεως ανά οικοδομικό τετράγωνο σε θέση μη εμφα¬ 
νή από τους κοινόχρηστους χώρους. 

32. Απαγορεύεται η τοποθέτηση ηλιακών θερμοσιφώ¬ 
νων σε εμφανή σημεία της οικοδομής ή του οικοπέδου. 

33. Η Πολεοδομική Υπηρεσία μετά από έλεγχο των τίτ¬ 
λων διαβιβάζει υποχρεωτικά στην ΕΠΑΕ τον φάκελλο 
οποιουδήποτε θέματος προκειμένου αυτή να γνωμοδο- 
τήσει. 

Ειδικότερα για θέματα που ορίζονται στον παρόντα κα¬ 
νονισμό όπως π.χ. χρήσεις, επιγραφές, διαμόρφωση κοι¬ 
νοχρήστων χώρων κλπ. διαβιβάζει τον σχετικό φάκελλο 
στο Δήμο για γνωμοδότηση και έγκριση. 

Στις περιπτώσεις που κατά την εφαρμογή των ειδικών 
και γενικών πολεοδομικών διατάξεων ο Δήμος ή η ΕΠΑΕ 
κρίνει ότι θίγεται το παραδοσιακό περιβάλλον, η Πολεο¬ 
δομική Υπηρεσία διαβιβάζει το θέμα στην αρμόδια Υπη¬ 
ρεσία του Υπουργείου Αιγαίου για ειδική ρύθμιση σύμ¬ 
φωνα μετηνπαρ. 2του άρθρου 4του Ν. 1577/1985 «ΓΟΚ» 
όπως αντικαταστάθηκε με το άρθρο 3 του Ν. 2831/2000 
Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες Πολεοδομικές δια¬ 
τάξεις. 

34. Οι υποβαλλόμενες στην ΕΠΑΕ μελέτες προς έγκρι¬ 
ση εμπεριέχουν τουλάχιστον τα παρακάτω στοιχεία: 

α. Μία σειρά αρχιτεκτονικών σχεδίων 
β. Απόσπασμα εγκεκριμένου ρυμοτομικού σχεδίου κλί¬ 
μακας 1 :1.000 όπου σημειούταιτο οικόπεδο 
γ. Τοπογραφικό διάγραμμα με υψομετρικές καμπύλες 
σε κλίμακα 1:200 ή 1:500 όπου σημειώνεται με ακρίβεια η 
υπάρχουσα κατάσταση, η προτεινόμενη διαμόρφωση, τα 
διαγράμματα κάλυψης, η υπάρχουσα φύτευση (δένδρα 
κλπ.), τα γειτονικά οικόπεδα όπου σημειούται ο αριθμός 
ορόφων των κτιρίων που υπάρχουν εντός των οικοπέδων, 
η παλαιότητά τους, η χρήση τους, η θέση και διάσταση 
του ακαλύπτου χώρου καθώς και δύο σχηματικές τομές 
του εδάφους του οικοπέδου. Σε περίπτωση μικροεπι- 
σκευών δεν είναι απαραίτητη η υποβολή τοπογραφικού. 

δ. Φωτογραφίες με γενική άποψη της οδού και όλωντων 
όψεων του κτιρίου (σε περίπτωση επισκευής ή προσθή¬ 
κης) και των γειτονικών κτιρίων θεωρημένο από το Δήμο, 
ε. Δειγματολόγιο χρωματισμού κουφωμάτων και κτιρίου, 
στ. Όταν πρόκειται για σύνθετες οικοδομές υποβάλλε¬ 
ται προοπτικό ή αξονομετρικό διάγραμμα. 

1. Η τελική θεώρηση της άδειας οικοδομής για την σύν¬ 
δεση του κτιρίου με τα δίκτυα ύδρευσης, αποχέτευσης 
και ηλεκτρικού ρεύματος παρέχεται μόνο μετά από αυτο¬ 
ψία από υπάλληλο της αρμοδίας πολεοδομικής υπηρε¬ 
σίας. 

Η θεώρηση αφορά την διαπίστωση της πιστής εφαρμο¬ 
γής των εγκε κριμένων σχεδίων από την ΕΠΑΕ για την τή¬ 
ρηση πολεοδομικών διατάξεων. 

2. Δεν επιτρέπεται η λειτουργία οποιασδήποτε χρήσης 
που άσχετα από το είδος της, το μέγεθος της ή την ονο¬ 
μασία της, αποτελεί πηγή όχλησης για το περιβάλλον και 
ιδιαίτερα τη νύχτα. 

Η απαγόρευση επιβάλλεται σε περίπτωση οποιοσδήπο¬ 
τε όχλησης της κατοικίας ανεξάρτητα αν αυτή προκαλεί- 
ται από τις εγκαταστάσεις των χώρων ή το προσωπικό ή 
την πελατεία (μεγάφωνα, μικρόφωνα, ενισχυτές, μουσικά 


συγκροτήματα, προσέλευση ή αποχώρηση πελατών, κυ- 
κλοφοριακά προβλήματα, σκουπίδια). 

3. Το αρμόδιο Πολεοδομικό Γ ραφείο σε περίπτωση που 
υποπέσει στην αντίληψή του, όχληση προκαλουμένη με 
οποιοδήποτε τρόπο από υφιστάμενες χρήσεις, ζητάει κα¬ 
τά περίπτωση στοιχεία, προκειμένου να ελέγξει την νομι¬ 
μότητα της λειτουργίας της επιχείρησης, το μέγεθος και 
το είδος της όχλησης και επιβάλλει όρους για την βελτίω¬ 
ση της λειτουργίας και την άρση της όχλησης αυτής. 

Εφόσον η όχληση αυτή αφορά ηχητική ή περιβαλλοντι¬ 
κή ρύπανση επιβάλλεται άμεση συμμόρφωση, άλλως το 
Πολεοδομικό Γ ραφείο διακόπτει την λειτουργία της επι- 
χειρήσεως. 

Στην περίπτωση που απαιτείται η λήψη πρόσθετων μέ¬ 
τρων ορίζεται προθεσμία για την συμμόρφωση μετά την 
διαπίστωση της οποίας επιτρέπεται η επανάληψη της λει¬ 
τουργίας. 

4. Κατά παρέκκλιση για όλους τους τομείς ισχύουν τα 
παρακάτω: 

α) Χρήσεις που υπήρχαν πριν από την δημοσίευση του 
παρόντος Π.Δ/τος επιτρέπεται να συνεχίσουν να λειτουρ¬ 
γούν κατά παρέκκλιση εφόσον διαθέτουν νόμιμη άδεια, 
κατάλληλο γι' αυτές χώρο, όπως ορίζουν οι σχετικές πο¬ 
λεοδομικές και ειδικές διατάξεις και δεν αποτελούν πηγή 
όχλησης για το περιβάλλον, την κυκλοφορία και ιδιαίτερα 
την κατοικία. 

β) Επιτρέπεται κατά παρέκκλιση η χορήγηση άδειας λει¬ 
τουργίας επιχείρησης εφόσον πληρούνται οι ειδικές για 
την εγκατάσταση της χρήσης διατάξεις και κατά την ημέ¬ 
ρα δημοσίευσης του παρόντος δ/τος είχε εκδοθεί άδεια 
έναρξης άσκησης επιτηδεύματος και είχε διαμορφωθεί ο 
χώρος για την συγκεκριμένη χρήση, με άδεια της Πολεο¬ 
δομικής Υπηρεσίας. 

γ) Επιτρέπεται η εφάπαξ μεταβίβαση χρήσεων σε πρό¬ 
σωπα α' βαθμού συγγένειας σε περιπτώσεις συνταξιοδό- 
τησης, θανάτου, κλπ. όταν δεν επιτρέπεται από τις διατά¬ 
ξεις του παρόντος η χρήση αυτή εφόσον λειτουργεί με 
νόμιμη άδεια. 

35. Σε περίπτωση καταστρατήγησης ή παραβίασης επι- 
τρεπομένων χρήσεων επιβάλλεται η σφράγιση του ακινή¬ 
του σύμφωνα με την 44242/2361/89 Υπουργική Απόφαση 
(Β' 380). 

36. Για κάθε θέμα που αφορά την επέμβαση διαμόρφω¬ 
ση ή χρήση οδών, πεζοδρομίων, πεζοδρόμων, πλατειών 
καιενγένει κοινοχρήστων χώρων επιβάλλεται η σύμφωνη 
γνώμη του Δήμου και της Ε.Π.Α.Ε. 

37. Κάθε εργασία που εκτελείται στην περιοχή, όπως 
ανέγερση κτιρίων, μερική ή ολική κατεδάφιση ετοιμόρρο¬ 
πων ή μη κτιρίων, επισκευές, μικροεπισκευές κτιρίων, κα¬ 
θαιρέσεις στοιχείων κτιρίων καθώς και άλατα θέματα που 
αφορούν την χρήση των κτιρίων, οδών (πεζόδρομοι, χώ¬ 
ροι στάθμευσης αυτοκινήτων κλπ.) και γενικά κοινοχρή¬ 
στων χώρων υπόκεινται στον έλεγχο της Ε.Π.Α.Ε. 

Η Πολεοδομική Υπηρεσία διαβιβάζει υποχρεωτικά στην 
ΕΠΑΕ τον φάκελο οποιουδήποτε θέματος προκειμένου 
να γνωμοδοτήσει. 

38. Οι παραπάνω οριζόμενοι μορφολογικοί περιορισμοί 
ισχύουν και για τις ήδη ανεγερθείσες οικοδομές και κατα¬ 
σκευές. Επιβάλλεται η συμμόρφωση προς αυτούς σε διά¬ 
στημα ενός (1) έτους από την δημοσίευση του παρόντος 
διατάγματος μετά από την γνώμη της Ε.Π.Α.Ε. Μετά τη 
λήξη του χρονικού ορίου εφαρμόζονται οι διατάξεις περί 
αυθαιρέτων. 

Οι ρυθμίσεις των διατάξεων του άρθρου 9 του Ν.1577/ 
1985 ΓΟΚ όπως αντικαταστάθηκε με το άρθρο 7 του Ν. 
2831/2000 Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις και του άρθρου 41 του Ν. 1337/1983 δεν 
εφαρμόζονται σε ότι αφορά το ύψος του κτιρίου, τον συ¬ 
ντελεστή δόμησης και τη θέση του κτιρίου μέσα στο οικό¬ 
πεδο και κατά το μέρος που τα θέματα αυτά ρυθμίζονται 
διαφορετικά από τις διατάξεις του παρόντος διατάγματος. 

Άρθρο 7 

Προσαρτώνται τα δεκαπέντε (15) τοπογραφικά δια¬ 
γράμματα του οικισμού Παροικιάς του Δήμου Πάρου, 
που αναφέρονται στο άρθρο 1 .Γτου παρόντος. 


Άρθρο 8 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Αιγαίου αναθέτουμε την δημοσίευση και 
εκτέλεση του παρόντος διατάγματος. 

Αθήνα, 15 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΑΙΓΑΙΟΥ 

Ε. ΒΕΝΙΖΕΛΟΣ Ν. ΣΗΦΟΥΝΑΚΗΣ 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(0410)597449 
(06610)89 127/89 120 
(0810)396 223 

(02510)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατα 0,05 θογο για κάθε επιπλέον σελίδα. 

Σε μορφή Οϋ: „ , 

Τεύχος Περίοδος Τιμές σε Τεύχος 


Α.Ε. & Ε.Π.Ε 
Α' και Β' 

Α', Β' και Δ' 
Α' 

Β' 

Γ 

Δ' 

Παράρτημα 


Μηνιαίο 

3μηνιαίο 

3μηνιαίο 

Ετήσιο 

Ετήσιο 

Ετήσιο 

Ετήσιο 

Ετήσιο 


Τιμές σε 

ΕυΗΟ 

60 
75 
90 
180 
210 
60 
150 
75 


Αναπτυξιακών Πράξεων 
και Συμβάσεων (Τ.Α.Π.Σ.) 

Νομικών Προσώπων 
Δημοσίου Δικαίου (Ν.Π.Δ.Δ.) 

Δελτίο Εμπορικής και 
Βιομηχανικής Ιδιοκτησίας (Δ.Ε,Β.Ι.) 
Ανωτάτου Ειδικού Δικαστηρίου 
Διακηρύξεων Δημοσίων Συμβάσεων 


Περίοδος 

Τιμές σε 

ευπο 

Ετήσιο 

75 

Ετήσιο 

75 

Ετήσιο 

75 

Ετήσιο 

75 

Ετήσιο 

75 


Η^μή πώλησης του Τεύχους Α.Ε. & Ε.Π.Ε. σε μορφή ΩΩ - τόπι για δημοσιεύματα μετά το 1994 καθορίζεται σε 30 βυιο ανα τεμάχιο, 

ύστερα από σχετική παραγγελία. , 

Η τιμή διάθεσης φωτοανπγράφων ΦΕΚ 0,15 βυΐΌ ανα σελιοα 



Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπάλληλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι. 

Ανωτάτου Ειδικού Δικαστηρίου (Α,Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Το κόστος για την ετήσια συνδρομή σε ηλεκτρονική μορφή για τα προηγούμε 
συνδρομής του έτους 2002 κατά 6 βυιο ανά έτος παλαιότητας και κατα τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 

" - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

' ’ 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- " 

ΔΩΡΕΑΝ 

- 

ΔΩΡΕΑΝ 

" ~ 

2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπραττεται και απο τις ΔΟ Υ πνηστοινων 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μεσω ιηίθΓΠβΙ, με την καταβολή των ανπστοιχων 

* Τΐΐο7^ οι Δήμοι, ο, Κοινότητες ως κα, οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. „ , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



